Espanjatar
Espanjatar olen sorja,
 Lempimään luoja mun loi.
 Varsi on notkea norja,
 Katse kuin alkava koi.
 Heitä jo ilmeesi arvokkaat,
 Tullos mun kanssani vain!
 Riemuitse, silloin kuin riemuita saat,
 Huolet on tarjolla ain.
 Tullos, tullos
 Kiehtovaan haaveiluun!
 Espanjan neito ja Espanjan maa
 Mielesi tenhoten valloittaa.

 Espanjan hehkuvan viinin
 Sieluas virkistää suo! –
 Kuuletko, kuin tamburiinin
 Helskehen tuuli jo tuo?
 Kastanjettien näppäilyt
 Tanssihin tahtia lyö.
 Riemun ja karkelon hetki on nyt,
 Päätä jo arkinen työ!
 Tullos, tullos j. n. e.

 Katso kuin kaunis on ilta,
 Seudun kun kuu hopeoi.
 Rinteiltä tummenevilta
 Laulu vain rastahan soi.
 Liekit jo syttyvät tähtivyön,
 Päilyvät kalvossa veen.
 Tullos, oi, käykäämme kuutamoyön
 Hohteheseen salaiseen!
 Tullos, tullos j. n. e.

 Silmäin on säihkyvää tulta,
 Viehkeä purppurasuu.
 Katso, sä huomaatko, kulta,
 Varsi kuin kaareutuu!
 Liikkehet jäsenten kukkeain
 Huumaan sun saa ihailun.
 Voittajas oon, sillä on sadottain
 Nuolia viinessä mun.
 Tullos, tullos j. n. e.